La vojaĝo de Ĉihiro

La vojaĝo de Ĉihiro (japane: 千と千尋の神隠し [sen to ĉihiro no kamikakuŝi], laŭvorte: La mistera malapero de Ĉihiro kaj Sen) estas japana animacia filmo de la fama reĝisoro Hajao MIJAZAKI, kreita en Studio Ghibli, distribuita de Toho kaj premierita en la jaro 2001. La muzikon komponis Ĝo HISAIŜI.

Ekde ĝia premiero, okazinta la 20-an de julio 2001, la filmo atingis grandan sukceson en Japanio kaj ankaŭ ekster ĝi. Ĝi akiris pli ol 30.000.000.000 enojn nur en sia devena lando, t.e. 229 milionoj da usonaj dolaroj.http://www.boxofficemojo.com/movies/?page=intl&id=spiritedaway.htm

La filmo ricevis la Oran Urson de la Berlina Filma Festivalo en 2002 kiel Plej bona filmo de la jaro, kaj en 2002 ĝi ricevis ankaŭ la Akademian Premion ("Oskaro") kiel Plej bona animacia filmo. Laŭdita de kritiko kaj publiko, oni konsideras ĝin kiel unu el la plej bonaj animaciaj filmoj el la mondo.

Ekzistas esperantlingvaj subtekstoj por ĉi tiu filmo, fare de Patrick Oudejans.http://filmoj.net/kunlaborantoj/

 Intrigo 
La knabino Ĉihiro kune kun siaj gepatroj aŭtomobile devojiĝas en arbaro kaj alvenas al mistera tunelo, kiun ili piede transiras kaj tuje troviĝas en magia lando. El la malmodereco de la gepatroj sekvas, ke ili baldaŭ transformiĝas en porkojn. Nur Ĉihiro povas savi ilin, kaj por tio ŝi devas esti kuraĝa kaj labori en la magia banejo regata de sorĉistino Jubaba, kien iras dioj, fantomoj kaj monstroj por bani sin.

 Ĉefaj roluloj 
 Ĉihiro Ogino / Sen (japane: 荻野千尋 [Ogino Ĉihiro]/ 千 [Sen])
La 10-jaraĝa Ĉihiro klopodas por savi siajn gepatrojn, ŝi estas la protagonisto de tiu filmo.

 Akihiko Ogino (japane: 荻野明彦 [Ogino Akihiko])
La 38-jaraĝa patro de Ĉihiro.

 Jumiko Ogino (japane: 荻野悠美子 [Ogino Jumiko])
La 35-jaraĝa patrino de Ĉihiro.

 Haku (japane: ハク [Haku]) / Kohakunuŝi Nigihajami (japane: ニギハヤミ コハクヌシ [Nigihajami Kohakunuŝi])
Mistera 12-jaraĝa knabo, kiu vivas duoblan vivon kiel homo kaj kiel drako.

 Kamaĝi (japane: 釜爺 [kamaĝii])
Stranga maljunulo kun ses brakoj. Li helpas Ĉihiro-n dirante, ke li estu ŝia avo.

 Lin (japane: リン [Rin])
Ŝi laboras en la magia banejo "Aburaja". Unue indiferenta, poste ŝi amikiĝas rapide kun Ĉihiro.

 Jubaba (japane: 湯婆婆 [Jubāba])
Posedanto de la banejo "Aburaja" kaj danĝera sorĉistino.

 Zeniba (japane: 銭婆 [Zen-ība])
La bonkora ĝemela fratino de Jubaba.

 Senvizaĝulo (japane: カオナシ [Kaonaŝi])
Danĝera fantomo, kiu nutras sin per la emocioj de aliaj vivaĵoj.

 Ju-birdo (japane: 湯バード [Ju-bādo])
Magia birdo kun homa kapo simila al la kapo de Jubaba.

 Bo (japane: 坊 [Bō])
Granda filo de Jubaba kun la aspekto de bebo.

 Kaŝira (japane: 頭 [Kaŝira])
Tri vivantaj kapoj sen korpoj, kiuj povas salti. Servantoj de Jubaba.

 Traduko de la titolo 
La esperanta titolo La Vojaĝo de Ĉihiro devenas el la franca, hispana aŭ portugala titoloj.

La originala titolo Sen to Chihiro no Kamikakushi estas malfacile tradukebla al fremdaj lingvoj. Ĉar tiuj, kiuj ne scipovas la japanan lingvon, ne povas kompreni ke "Sen" (千) estas la nomo, kiu estas ellasita el "Ĉihiro" (千尋). "Sen" (千) estas la unua vorterosigno de "Ĉihiro" (千尋). Do "Sen" kaj "Ĉihiro" estas sama persono. La nomo "Sen" (千) estas tiu, kiun Jubaba donis al Ĉihiro, rabinte ŝian veran nomon por regi ŝin.

Aldone, "kamikakuŝi" (神隠し, laŭvorte: dio/spirito-kaŝejo) estas etna termino en japana mondbildo. Ĝenerale oni uzas ĝin por subita malapero de virinoj aŭ infanoj dum antikva epoko, kaj ankaŭ en moderna epoko fojfoje. En antikva epoko, oni konsideris, ke dio (神 [kami]), spirito, demono, tengu, jamamba aŭ vulpo kaŭzas tiujn fenomenojn. Tial la titolo de tiu filmo ege varias en kelkaj lingvoj, kaj iuj titoloj intence ne tradukas kamikakuŝi:

 Titolo en aliaj lingvoj 
+LingvoTitoloSignifoanglaSpirited AwayForkaptita de spiritojĉeĥaCesta do fantazieVojo en la fantaziondanaChihiro og hekseneĈihiro kaj la sorĉistinojeŭskaChihiroren bidaiaLa vojaĝo de ĈihirofrancaLe voyage de ChihiroLa vojaĝo de ĈihirogermanaChihiros Reise ins Zauberland(La) vojaĝo de Ĉihiro en sorĉitan landonhebreaהמסע המופלאLa magia vojaĝohispanaEl viaje de ChihiroLa vojaĝo de ĈihiroitalaLa città incantataLa sorĉita urbokorea(La) malapero de Sen kaj ĈihirolatvaKun la spiritojlitovaMirindaj aventuroj de Ŝihira en la mondo de spiritojnormĉina千與千尋 (tradicia skribo) / 千与千寻 (simpligita skribo)Qiān [=Sen] kaj Qiānxún [=Ĉihiro]portugalaA viagem de ChihiroLa vojaĝo de ĈihirorusaУнесённые призракамиForkaptita de spiritojukrainaForportita de fantomoj

 Libroj 
En 2001 en Japanio aperis ankaŭ la kolorplena kvin-voluma filmkomikso pri La vojaĝo de Ĉihiro publikigita de la eldonejo Tokuma Shoten.

 Referencoj 

 Eksteraj ligiloj 

 filma prezento en oficiala retejo de de Hayao Miyazaki ()

 http://www.ntv.co.jp/ghibli/sennokami/index2.html  
 http://www.ihype.cz

Kategorio:Animeo
Kategorio:Japanaj filmoj
Kategorio:Filmoj de Hayao Miyazaki
Kategorio:Filmoj de Studio Ghibli
Kategorio:Filmoj aperintaj en 2001
Kategorio:Ora Urso
Ĉihiro
Ĉihiro